Temeljem članka 1. i 9.a Zakona o financiranju javnih potreba u kulturi (NN RH br. 47/90;27/93; 38/09), članka 20. Zakona o tehničkoj kulturi (NN RH br. 76/93; 11/94; 38/09), članka 74. i 76. Zakona o športu (NN RH br. 71/06; 150/08; 124/10; 124/11; 86/12 i 94/13), članka 22. Zakona o socijalnoj skrbi (NN RH br.157/13) članka 35. Zakona o zaštiti okoliša (NN RH br. 80/13, 153/13), i članka 32. i 33 Zakona o udrugama (NN RH br. 74/14) Općina Gračac, Jedinstveni upravni odjel objavljuje

**P O Z I V**

**za predlaganje programa javnih potreba u društvenim djelatnostima**

**Općine Gračac za 2015. godinu**

**I.**

Javne potrebe u društvenim djelatnostima Općine Gračac za 2015. godinu su javne potrebe

u kulturi, športu, socijalnoj skrbi i ostalim društvenim djelatnostima.

Javne potrebe u društvenim djelatnostima za koje se sredstva osiguravaju iz proračuna Općine Gračac su djelatnosti i poslovi, programi, akcije i manifestacije od interesa za Općinu

Gračac, a koje Općina programom utvrdi kao svoje javne potrebe, kao i one koje su utvrđene

posebnim zakonom.

U skladu sa zakonom i kriterijima za utvrđivanje programa javnih potreba u društvenim djelatnostima i za osiguravanje sredstava, te ocjenom izvršenja usvojenih programa za 2014.

godinu, Općina Gračac će u Program javnih potreba u društvenim djelatnostima za 2015.

godinu uvrstiti:

1. **U PODRUČJU KULTURE**

1. **redovne djelatnosti udruga, ustanova u kulturi koje djeluju na području Općine Gračac**
2. **projekti od značaja za Općinu Gračac:**
3. zaštita povijesne i kulturne baštine,
4. izdavaštvo,
5. nove medijske kulture i kulture mladih,
6. međunarodne kulturne suradnje,
7. religijske kulture,
8. **informatizacija udruga u kulturi (potpora za nabavku opreme, potpora za izradu web stranica)**
9. **program kapitalnih ulaganja u kulturi**
10. **U PODRUČJU ŠPORTA**
11. **redovnu djelatnost udruga u športu**
12. **programe udruga u športu, posebice:**
13. djelovanjem športskih udruga, te pomaganjem i promicanjem športskih aktivnosti; sufinanciranjem rada i aktivnosti nadarenih športaša
14. športske priredbe i akcije koje će pridonijeti razvitku i promicanju športa
15. **program kapitalnih ulaganja – izgradnja, održavanje i korištenje športskih objekata značajnih za Općinu Gračac**
16. **U PODRUČJU SOCIJALNE SKRBI**
17. **redovnu djelatnost Crvenog križa, udruga građana i ostalih korisnika u socijalnoj skrbi**
18. **programe Crvenog križa, udruga građana i ostalih korisnika u socijalnoj skrbi, posebice:**
19. pomoć osobama s posebnim potrebama
20. zaštita i skrb o starijim osobama
21. prijevoz starijih i nemoćnih
22. pomoć braniteljima, obiteljima poginulih i nestalih
23. ostale pomoći obiteljima i kućanstvima
24. **programe kapitalnih ulaganja u socijalnu skrb**
25. **OSTALE DRUŠTVENE DJELATNOSTI**
26. **redovna djelatnost**
27. **programi**
28. **programi kapitalnih ulaganja**

**II.**

**Prijava treba sadržavati:**

1. Propisani obrazac prijave Općine Gračac
2. Financijski plan koji uključuje detaljni troškovnik i izvore financiranja, s podacima o ukupnim troškovima izvršenja programa, dijela sredstava koja se osiguravaju iz proračuna Općine Gračac, vlastitih prihoda i drugih izvora.
3. Prilozi:
   1. Izvještaj o radu i izvršenju programa rada udruge od 01.01.-30.06.2014. uz procjenu izvršenja Plana do 31.12.2014.g.,
   2. Poseban izvještaj o utrošenim sredstvima iz dobivenih sredstava Općine Gračac za 2013.g.
   3. Izvještaj o radu udruge i završni račun za 2013.g
   4. Zapisnik sa zadnje skupštine Udruge,
   5. Broj članova udruge s područja Općine Gračac
   6. Rješenje o registraciji udruge
   7. Kopija Ugovora o korištenju prostora

Uz obrazložene prijedloge, predlagatelji trebaju za program obvezno dostaviti podatke na posebnoj prijavnici koju mogu dobiti u Jedinstvenom upravnom odjelu Općine Gračac ili na

službenoj web stranici Općine Gračac <http://www.gracac.hr>

Programe javnih potreba Općine Gračac donosi Općinsko vijeće Općine Gračac.

**III.**

Prijedloge programa, pripremljene u skladu sa sadržajem ovog poziva predlagači dostavljaju

na adresu:

**OPĆINA GRAČAC**

**JEDINSTVENI UPRAVNI ODJEL**

**Park sv. Jurja 1, 23440 Gračac**

Prijedlozi se mogu slati od dana objave Poziva do zaključno 30. rujna 2014. godine.

**IV.**

Prijedlozi s nepotpunim podacima, kao i oni koji nisu dostavljeni u navedenom roku neće biti

razmatrani ni uvršteni u Program javnih potreba u društvenim djelatnostima Općine Gračac

za 2015. godinu.

**KLASA: 007-01/14-01/02**

**UR.BROJ: 2198/31-03-14-1**

Gračac, 8. rujna 2014. godine